

**NOTARITE KODA**

Lp minister hr Lauri Läänemets

Siseministeerium

Pikk 61

15065 TALLINN Teie: 02.12.2022 nr 1-6/2667-1

*(saadetud e-posti teel)*  Meie: 14.12.2022 nr 6-3/96-1

**Siseministri määruse „Rahvastikuregistrisse kantud isiku enda, tema alaealiste laste ja eestkostetavate ning surnud abikaasa andmetele juurdepääsu tagamise täpsem kord“ kooskõlastamine**

Lugupeetud minister

Täname Teid võimaluse eest avaldada arvamust siseministri määruse „Rahvastikuregistrisse kantud isiku enda, tema alaealiste laste ja eestkostetavate ning surnud abikaasa andmetele juurdepääsu tagamise täpsem kord“ eelnõu kohta.

Notarite Kojal puuduvad eelnõu kohta ettepanekud.

Samas märgime, et praktikas on määruses nimetatud notari ametitoimingutega kaasnev riigilõivu kogumine ja selle tasumise kontrollimine ebamugav ja lisakoormust tekitav. Eelnõu seletuskirjas väljatoodud asjaolu, et tegemist on notaritel harvaesinevate toimingutega, pigem suurendab koormust ja ajakulu, kuna igal konkreetsel juhul vajab nii toimingu tegemise ja riigilõivu tasumisega seonduv meenutamist. Samuti võib olla klientidele harjumatu, kui ühe toimingu eest tuleb tasuda nii notari tasu kui riigilõivu.

Lugupidamisega

Eve Strang

Notarite Koja tegevdirektor

*(allkirjastatud digitaalselt)*

Kaitti Persidski, 617 7903